Turkiyada megaloyiha yakunlandi: dunyodagi eng uzun osma ko`prik ishga tushdi

Turkiyaning mega loyihalaridan biri bo`lgan dunyodagi eng uzun o`rta oraliq "Chanoqqal`a 1915" ko`prigining ochilishi Prezident Rajab Toyyib Erdo`g`an tomonidan amalga oshirilmoqda.
"Chanoqqal`a bo`g`ozining marjoni" deb ta`riflangan "Chanoqqal`a 1915" ko`prigi 18 mart Chanoqqal`a dengiz g`alabasining 107 yilligi munosabati bilan Prezident Rajab Toyyib Erdo`g`an ishtirokida ochildi.
Dardanelda birinchi marta Osiyo va Evropa qit`alarini bog`laydigan Chanoqqal`a 1915 ko`prigi qurilishida Transport va infratuzilma vazirligi huzuridagi Avtomobil yo`llari Bosh boshqarmasi xodimlari bilan birga qariyb 5100 xodim va 740 qurilish mashinasi ishladi.
Turkiyaning eng nufuzli loyihalaridan biri bo`lgan Istanbulni Chanoqqal`a va undan keyin Shimoliy Egey dengiziga bog`laydigan ko`prik va avtomobil yo`li ulanish nuqtasi ochilishiga tayyorgarlik ko`rildi. loyiha atrofida tegishli chora-tadbirlar belgilanib, obodonlashtirish ishlari doirasida 516 ming 863 tup ko`chat o`tqazildi, ko`prikdagi ulanish nuqtalari va to`siqlar tekshirilib, kamchiliklar bartaraf etildi.
Chanoqqal`a urushi qahramonlaridan biri Seyit Onbashining orqasida ko`tarib yurgan zambarak o`qi ramzi 4 ta zambarak o`qi haykalining (har birining og`irligi 75 tonna va balandligi 20,5 metr) 4 minoraning tepasiga o`rnatilish ishlari hali ham davom etmoqda.  
"Chanoqqal`a 1915" ko`prigining ochilishi Prezident Rajab Toyyib Erdo`g`an tomonidan Gelibo`lu yarim orolida 18 Mart shahidlarni yodga olish kuni va Chanoqqal`a dengiz g`alabasining 107 yilligi marosimlaridan so`ng amalga oshiriladi.